b'\n_START_ARTICLE_\nGuineanripsimonni\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nGuineanripsimonni kasvaa parhaimmillaan noin 30 senttimetrin pituuteen. Laji pyrit\xc3\xa4\xc3\xa4n erottamaan toisista samann\xc3\xa4k\xc3\xb6isist\xc3\xa4 hampaiden m\xc3\xa4\xc3\xa4r\xc3\xa4n perusteella; guineanripsimonnilla on alaleuassaan 18-28 hammasta. Lajin kaloilla on huomattavat viikset, pystym\xc3\xa4inen selk\xc3\xa4ev\xc3\xa4 ja ep\xc3\xa4m\xc3\xa4\xc3\xa4r\xc3\xa4isi\xc3\xa4 laikkuja kyljiss\xc3\xa4. Silm\xc3\xa4t ovat melko suuret.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nLaji el\xc3\xa4\xc3\xa4 makeassa vedess\xc3\xa4. Guineanripsimonnille sopiva veden l\xc3\xa4mp\xc3\xb6tila on noin 23-27 celsiusastetta ja oikea pH-arvo 6 - 8. Laji on levinnyt l\xc3\xa4hinn\xc3\xa4 Afrikan sis\xc3\xa4vesiin. Guineanripsimonnin uhanalaisuusluokitus on IUCN:n mukaan elinvoimainen.'